BHP Billiton

BHP Billiton on brittiläis-australialainen monikansallinen kaivos-, metalli-, öljy- ja maakaasualan yhtiö, jonka pääkonttori sijaitsee Australian Perthissä. Vuoden 2013 liikevaihdon perusteella se on Australian suurin yritys ja vuoden 2015 markkina-arvon perusteella maailman suurin kaivosyhtiö.Sjöström, Mikael: BHP Billiton paransi tulostaan, näkee kasvua, Arvopaperi 18.2.2014. Viitattu 8.4.2016.Maailman suurimman kaivosyhtiön tilejä lukittiin, Taloussanomat 21.12.2015Viitattu 8.4.2016. Forbes-talouslehden listalla BHP Billiton on maailman 50. suurin yhtiö.

BHP Billiton syntyi vuonna 2001, kun australialainen Broken Hill Proprietary Company Limited (BHP) fuusioitui brittiläis-hollantilaisen Billiton plc:n kanssa. Syntynyt konserni muodostuu kahdesta pörssiyhtiöstä, Australian pörssissä noteeratusta yhtiöstä BHP Billiton Limited ja Britanniaan rekisteröidystä BHP Billiton Plc:stä, jonka osake noteerataan Lontoon pörssissä ja on osa FTSE 100 -indeksiä. Yhtiöillä on yhteiset hallintoelimet.

 Historiaa 

 Billiton 
pienoiskuva|Aasialainen kaivostyöläinen Billiton-yhtiön kaivoksessa vuonna 1936.
Billiton perustettiin vuonna 1860 Alankomaiden Haagissa. Se hankki oikeudet tinakaivosten toimintaan Belitung- (aik. Billiton) ja Bangka-saarilla Sumatran itärannikolla Alankomaiden Itä-Intian saaristossa. Billiton-yhtiö jalosti sieltä louhittua tinaa ja lyijyä Alankomaissa ja laajensi 1940-luvulla alumiinin raaka-aineen bauksiitin louhintaan Indonesiassa ja Surinamessa. Vuonna 1970 öljy-yhtiö Royal Dutch Shell osti Billitonin ja alkoi kehittää sen toimintaa. Hollannin Arnhemissa sijainnut tina- ja lyijysulatto suljettiin 1990-luvulla. Billiton omisti Thaimaan Phuketissa Thaisarco-nimisen tinanjalostuslaitoksen, joka on yhä toiminnassa.Overview , Thaisarco. Viitattu 8.4.2016.

Vuonna 1994 eteläafrikkalainen Gencor Ltd. osti Billitonin kaivostoiminnot.Shell Unit Sells Assets To Gencor, New York Times 27.7.1994. Viitattu 8.4.2016. Billiton eriytettiin Gencorista taas omaksi yrityksekseen 1997.

Läpi 1990-luvun Billiton Plc kasvoi nopeasti. Siihen liitettiin alumiinisulattoja Etelä-Afrikassa ja Mosambikissa, nikkelikaivoksia Australiassa ja Kolumbiassa, perusmetallikaivoksia Etelä-Amerikassa, Kanadassa ja Etelä-Afrikassa sekä hiilikaivoksia Australiassa, Kolumbiassa ja Etelä-Afrikassa. Sillä oli osaomistusta myös alumiiniliiketoiminnassa Brasiliassa, Surinamessa ja Australiassa sekä titaani- ja terästoiminnassa Etelä-Afrikassa.

Vuonna 2001 Billiton Plc fuusioitui Broken Hill Proprietary Company Limitedin (BHP) kanssa, ja muodostui BHP Billiton.

 Broken Hill Proprietary Company 
pienoiskuva|BHP-yhtiön dieselveturi Länsi-Australiassa.
Vuonna 1885 yhtiöitetty Broken Hill Proprietary Company Limited (BHP) tunnettiin kutsumanimellä ”the Big Australian”. Sillä oli suuri hopea- ja lyijykaivos Broken Hillissä läntisessä Uudessa Etelä-Walesissa Australiassa.Australian Business Records, Gabr.net.au. Viitattu 8.4.2016.

Vuonna 1915 Broken Hill laajensi terästeollisuuteen Australian Newcastlessa. Yrityksen toiminta vauhdittui, kun Spencerinlahden länsirannalta Etelä-Australiassa löydettiin uusia rautamalmiesiintymiä ja BHP:n metallurgi A. D. Carmichael keksi tekniikan erottaa sinkkiä edullisesti sulfidimalmista.

1960-luvulla BHP alkoi etsiä öljyä hyvällä menestyksellä Bassinsalmesta. BHP perusti kuparikaivoksen Papua-Uuteen-Guineaan, jossa alkuperäisasukkaat kuitenkin haastoivat yhtiön oikeuteen ympäristövahingoista ja voittivat jutun.The big, ugly Australian goes to Ok Tedi, Encyclopedia.com 1.3.1996 (Internet Archivessa). Viitattu 8.4.2016. Suuri Escondidan kuparikaivos Chilessä sekä Pohjois-Kanadan Ekati-timanttikaivos ovat menestyneet paremmin.BHP doubles Escondida resource estimate , Australasian Business Intelligence
20.7.2011. Vaatii HighBeam-tilauksen. Viitattu 8.4.2016. Ekati myytiin 2013 Dominion Diamond Corporationille (aiemmalta nimeltään Harry Winston Diamond Corporation).Harry Winston to Acquire BHP Billiton Ekati , Mena Report 16.11.2012. Vaatii HighBeam-tilauksen. Viitattu 8.4.2016.

Vuonna 1999 BHP sulki pieneksi ja kannattamattomaksi jääneen terästehtaansa Australian Newcastlessa.Steel City without the Big Australian, Abc.net.au 29.9.1999. Viitattu 8.4.2016. ja pitkien terästuotteiden jalostustoiminnasta muodostettiin seuraavana vuonna OneSteel-niminen yhtiö.BHP spin-off OneSteel sinks $28m into red for first year , Australasian Business Intelligence 21.8.2001. Vaatii HighBeam-tilauksen. Viitattu 8.4.2016.

 Vuoden 2001 fuusio 
Vuonna 2001 BHP fuusioitui Billiton in kanssa, ja seuraavana vuonna uuden yhtiön litteistä terästuotteista muodostettiin BlueScope Steel.

Vuonna 2005 BHP Billiton osti WMC Resources -yhtiön, joka omisti kupari-, kulta- ja uraanikaivoksia Etelä-Australiassa sekä lannoitetehtaan Queenslandissä.BHP Billiton to mop up minority in WMC after taking over 90 pct, Forbes 17.6. 2005. Viitattu 8.4.2016.

Vuosina 2007–2008 BHP Billiton yritti ostaa kilpailevan Rio Tinto Groupin, mutta luopui aikeesta vuoden 2008 taantuman alettua.Why BHP Billiton ditched its $125 billion hostile bid for Rio Tinto , 
New Zealand Herald (Auckland, Uusi-Seelanti) 2.12.2008. Vaatii HighBeam-tilauksen. Viitattu 8.4.2016. Vuonna 2010 BHP Billiton yritti vallata Potash Corporation of Saskatchewanin, mutta tämä hanke kilpistyi osavaltion ja Kanadan hallituksen vastustukseen.Hutton, Susan: Investment Canada says "no" to BHP Billiton takeover of PotashCorp. , Mondaq Business Briefing 7.12.2010. Vaatii HighBeam-tilauksen. Viitattu 8.4.2016.

Vuonna 2011 BHP Billiton osti Chesapeake Energyn Fayettevillen öljyliuskeliiketoiminnot Arkansas’ssa, jotka tuottavat noin 12 miljoonaa kuutiometriä maakaasua päivässä.Kauffmann, Joanna: BHP Billiton entering Fayetteville Shale Play , Arkansas Business 28.2.2011. Vaatii HighBeam-tilauksen. Viitattu 8.4.2016. Myöhemmin samana vuonna BHP Billiton osti toisen liuskeöljyalan toimijan, yhdysvaltalaisen Petrohawk Energyn.BHP Billiton Acquires Petrohawk Energy Corporation , Wireless News 30.8.2011. Viitattu 8.4.2016.

Yhdysvaltojen arvopaperimarkkinoita valvova elin SEC määräsi BHP Billitonin vuonna 2015 maksamaan 25 miljoonan dollarin sakot lahjonnaksi tulkitusta laajasta kestitystoiminnasta Pekingin vuoden 2008 kesäolympialaisten yhteydessä.Bartlett, Audine: Foreign bribery update: A harsh lesson for a global miner , Carter Newell. Viitattu 8.4.2016.

 Yrityksen toimintoja 

 Kaivoksia ja muita laitoksia 
 Algeria
 Ohanetin kaasukenttä
 ROD-kaasukenttä
 Australia
 Appin, Uusi Etelä-Wales
 Area C -kaivos, Länsi-Australia
 Bassinsalmi (50 % omistus)
 Blackwaterin kaivos, Queensland (50 % omistus)
 Broadmeadow, Queensland
 Eastern Ridge, Länsi-Australia
 Elouera, Uusi Etelä-Wales
 Goonyella Riverside, Queensland
 Gregory
 Griffin, Länsi-Australia (45 % omistus)
 Hunter Region, Uusi Etelä-Wales
 Jimblebar, Länsi-Australia
 Kalgoorlie, Länsi-Australia
 Kambalda, Länsi-Australia
 Kwinana, Länsi-Australia
 Leinster, Länsi-Australia
 Minerva offshore, Victoria (90 % omistus)
 Mount Keith, Länsi-Australia
 Mount Whaleback, Länsi-Australia
 Nickel West
 North West Shelf Venture, Länsi-Australia (vähemmistöomistus)
 Olympic Dam, South Australia
 Orebodies 18, 23 ja 25 kaivokset, Länsi-Australia
 Peak Downs, Queensland
 Port Hedland, Länsi-Australia
 Saraji, Queensland
 West Cliff, Uusi Etelä-Wales
 Yandi, Länsi-Australia
 Yarrie, Länsi-Australia
 Brasilia
 Samarco: yhteisyritys Vale S.A.:n kanssa (50 % omistus). Tähän liittyy Bento Rodriguesin pato-onnettomuus, Brasilian pahin ympäristökatastrofiHallamaa, Teemu: Brasilialaismedia: Kaivosyhtiö tiesi turmapadon olleen huonossa kunnossa, Yle Uutiset 19.1.2016. Viitattu 9.4.2016.
 Britannia
 Liverpool Bayn öljy- ja kaasukenttä
 Chile
 Escondidan kuparikaivos
 Cerro Colorado
 Spence
 Kanada
 Jansen potash development, Saskatchewan
 Kolumbia
 Cerrejónin hiilikaivos La Guajiran departementissa (33,3 % omistus)
 Pakistan
 Zamzaman kaasukenttä
 Peru
 Antamina
 Trinidad ja Tobago
 Angosturan öljy- ja kaasukenttä
 Yhdysvallat
 Permian Shale, Texas
 Eagle Ford Shale, Texas
 Haynesville Shale, Louisiana
 Fayetteville Shale, Arkansas
 Meksikonlahti, Shenzi- ja Neptune-kentät
 Resolution Copper, Superior, Arizona

 Lähteet 

Luokka:Kaivosyhtiöt
Luokka:Brittiläiset pörssiyhtiöt
Luokka:Australialaiset pörssiyhtiöt
Luokka:Brittiläiset öljy-yhtiöt
Luokka:Öljy-yhtiöt